18.

Se introduc următoarele articole: „Articolul 26c (1) Furnizarea directă sau indirectă, vânzarea sau transferul către Iran sau pentru a fi utilizate în Iran sau în beneficiul acestuia de către resortisanți ai statelor membre sau pe teritoriile statelor membre sau cu ajutorul navelor sau al aeronavelor aflate sub jurisdicția acestora al următoarelor articole, materiale, echipamente, bunuri și tehnologii, indiferent dacă provin sau nu de pe teritoriul acestora, sunt supuse aprobării de la caz la caz de către Consiliul de Securitate: (a) toate articolele, materialele, echipamentele, bunurile și tehnologiile care sunt menționate pe lista Grupului furnizorilor nucleari; (b) orice alt articol dacă un stat membru stabilește că acesta ar putea contribui la activitățile legate de retratare sau de îmbogățire sau activitățile legate de apa grea care nu respectă JCPOA. (2) Cerința prevăzută la alineatul (1) al prezentului articol nu se aplică furnizării, vânzării sau transferului către Iran al echipamentelor menționate la punctul 2 litera (c) primul paragraf din anexa B la RCSONU 2231 (2015) pentru reactoarele cu apă ușoară. (3) Statele membre care se implică în activitățile menționate la alineatele (1) și (2) se asigură că: (a) au fost îndeplinite cerințele, după caz, ale liniilor directoare, astfel cum figurează pe lista Grupului furnizorilor nucleari; (b) au obținut și sunt în măsură să își exercite în mod efectiv dreptul de a verifica utilizarea finală și locația utilizării finale a oricărui articol furnizat; (c) notifică, după caz, Consiliului de Securitate, în termen de zece zile, furnizarea, vânzarea sau transferul și (d) în cazul furnizării articolelor, materialelor, echipamentelor, bunurilor și tehnologiilor incluse pe lista Grupului furnizorilor nucleari, notifică de asemenea AIEA, în termen de zece zile, furnizarea, vânzarea sau transferul. (4) Cerința de la alineatul (1) nu se aplică furnizării, vânzării sau transferului articolelor, materialelor, echipamentelor, bunurilor și tehnologiilor și nici furnizării de orice asistență tehnică, formare, asistență financiară, investiții, servicii de intermediere sau alte servicii conexe care sunt direct legate de: (a) modificarea necesară a două cascade la instalația de la Fordow pentru producția de izotopi stabili; (b) exportul de către Iran al uraniului îmbogățit care depășește 300 de kilograme în schimbul uraniului natural; sau (c) modernizarea reactorului de la Arak, pe baza modelului conceptual convenit și, ulterior, pe baza concepției finale convenite a acestui reactor, cu condiția ca statele membre să se asigure că: (d) toate aceste activități sunt desfășurate strict în conformitate cu JCPOA; (e) notifică Consiliului de Securitate și Comisiei mixte, cu zece zile înainte, astfel de activități; (f) au fost îndeplinite cerințele, după caz, ale liniilor directoare, astfel cum figurează pe lista Grupului furnizorilor nucleari; (g) au obținut și sunt în măsură să își exercite în mod efectiv dreptul de a verifica utilizarea finală și locul utilizării finale a oricărui articol furnizat; și (h) în cazul furnizării articolelor, materialelor, echipamentelor, bunurilor și tehnologiilor incluse pe lista Grupului furnizorilor nucleari, notifică de asemenea AIEA, în termen de zece zile, furnizarea, vânzarea sau transferul. (5) Furnizarea de asistență tehnică sau formare, finanțare sau asistență financiară, investiții, servicii de intermediere sau alte servicii legate de furnizarea, vânzarea, transferul, fabricarea sau utilizarea articolelor, materialelor, echipamentelor, bunurilor și tehnologiei menționate la alineatul (1) către orice persoană, entitate sau organism din Iran sau care sunt destinate să fie utilizate în Iran sunt supuse aprobării de la caz la caz de către Consiliul de Securitate. (6) Investițiile pe teritoriile aflate sub jurisdicția statelor membre de către Iran, resortisanții acestei țări sau entități constituite în Iran sau supuse jurisdicției acestuia sau de către persoane sau entități care acționează în numele sau sub comanda acestora sau de către entități deținute sau controlate de acestea în orice activitate comercială care implică extracția de uraniu sau fabricarea sau utilizarea de materiale nucleare, astfel cum figurează în partea 1 din lista Grupului furnizorilor nucleari, sunt supuse aprobării de la caz la caz de către Consiliul de Securitate. (7) Achiziționarea din Iran, de către resortisanții statelor membre sau cu ajutorul navelor sau al aeronavelor aflate sub pavilionul acestora, a articolelor, materialelor, echipamentelor, bunurilor și tehnologiei menționate la alineatul (1), fie că provin sau nu de pe teritoriul Iranului, este supusă aprobării de la caz la caz de către Comisia mixtă. (8) Statul membru relevant informează celelalte state membre cu privire la orice aprobare acordată în conformitate cu prezentul articol sau cu privire la activități întreprinse în temeiul prezentului articol. Articolul 26d (1) Furnizarea directă sau indirectă, vânzarea sau transferul către Iran sau pentru a fi utilizate în Iran sau în beneficiul acestuia de către resortisanți ai statelor membre sau pe teritoriile statelor membre sau cu ajutorul navelor sau al aeronavelor aflate sub jurisdicția acestora al articolelor, materialelor, echipamentelor, bunurilor și tehnologiei care nu intră sub incidența articolului 26c sau a articolului 26e, care ar putea contribui la activitățile legate de retratare sau de îmbogățire, la activitățile legate de apa grea sau la alte activități care nu respectă JCPOA, sunt supuse unei autorizări de la caz la caz din partea autorităților competente ale statului membru exportator, indiferent dacă provin sau nu de pe teritoriul acestora. Uniunea adoptă măsurile necesare în vederea identificării articolelor relevante cărora li se aplică prezenta dispoziție. (2) Cerința de la alineatul (1) nu se aplică furnizării, vânzării sau transferului către Iran al echipamentelor menționate la alineatul respectiv pentru reactoarele cu apă ușoară. (3) Statele membre care se implică în activitățile menționate la alineatele (1) și (2) se asigură că au obținut și sunt în măsură să își exercite în mod efectiv dreptul de a verifica utilizarea finală și locul utilizării finale a oricărui articol furnizat. (4) Statele membre care se implică în activitățile menționate la alineatul (2) se asigură că notifică celorlalte state membre, în termen de zece zile, astfel de activități. (5) Cerința prevăzută la alineatul (1) nu se aplică furnizării, vânzării sau transferului articolelor, materialelor, echipamentelor, bunurilor și tehnologiei și nici furnizării de orice asistență tehnică, formare, asistență financiară, investiții, servicii de intermediere sau alte servicii conexe care sunt direct legate de: (a) modificarea necesară a două cascade la instalația de la Fordow pentru producția de izotopi stabili; (b) exportul de către Iran al uraniului îmbogățit care depășește 300 de kilograme în schimbul uraniului natural; sau (c) modernizarea reactorului de la Arak, pe baza modelului conceptual convenit și, ulterior, pe baza concepției finale convenite a acestui reactor; cu condiția ca statele membre să se asigure că: (d) toate aceste activități sunt desfășurate strict în conformitate cu JCPOA; (e) notifică celorlalte state membre, în termen de zece zile, astfel de activități; și (f) au obținut și sunt în măsură să își exercite în mod efectiv dreptul de a verifica utilizarea finală și locația utilizării finale a oricărui articol furnizat. (6) Furnizarea de asistență tehnică sau formare, finanțare sau asistență financiară, investiții, servicii de intermediere sau alte servicii legate de furnizarea, vânzarea, transferul, fabricarea sau utilizarea articolelor, materialelor, echipamentelor, bunurilor și tehnologiei menționate la alineatul (1) către orice persoană, entitate sau organism din Iran sau care sunt destinate să fie utilizate în Iran sunt supuse unei autorizări de la caz la caz de către autoritățile competente din statul membru relevant. (7) Investițiile pe teritoriile aflate sub jurisdicția statelor membre de către Iran, resortisanții acestei țări și entități constituite în Iran sau supuse jurisdicției acestuia sau de către persoane sau entități care acționează în numele sau sub comanda acestora sau de către entități deținute sau controlate de acestea în orice activitate comercială care implică tehnologiile menționate la alineatul (1) sunt supuse unei autorizări de la caz la caz de către autoritățile competente din statul membru relevant. (8) Achiziționarea din Iran, de către resortisanții statelor membre sau cu ajutorul navelor sau al aeronavelor aflate sub pavilionul acestora, a articolelor, materialelor, echipamentelor, bunurilor și tehnologiei menționate la alineatul (1), fie că provin sau nu de pe teritoriul Iranului, face obiectul aprobării de la caz la caz de către autoritățile competente din statul membru relevant. (9) Autoritățile competente ale statelor membre nu acordă nicio autorizație pentru furnizarea, vânzarea, transferul sau achiziționarea articolelor, materialelor, echipamentelor, bunurilor și tehnologiei menționate la alineatul (1) în cazul în care acestea stabilesc că furnizarea, vânzarea, transferul sau achiziționarea în cauză sau prestarea serviciului în cauză ar contribui la activități contrare JCPOA. (10) Statul membru relevant informează celelalte state membre cu privire la intenția sa de a acorda o autorizație în temeiul prezentului articol cu cel puțin zece zile înainte. Articolul 26e (1) Furnizarea directă sau indirectă, vânzarea sau transferul către Iran sau pentru a fi utilizate în Iran sau în beneficiul acestuia de către resortisanți ai statelor membre sau pe teritoriile statelor membre sau cu ajutorul navelor sau al aeronavelor aflate sub jurisdicția acestora, al articolelor, materialelor, echipamentelor, bunurilor și tehnologiei cuprinse în lista regimului de control al tehnologiei rachetelor sau al oricărui alt articol care ar putea contribui la perfecționarea vectorilor de transport ai armelor nucleare sunt interzise, indiferent dacă provin sau nu de pe teritoriul acestora. Uniunea adoptă măsurile necesare în vederea identificării articolelor relevante cărora li se aplică prezenta dispoziție. (2) De asemenea, se interzice: (a) furnizarea de asistență tehnică sau formare, investiții, servicii de intermediere legate de articolele, materialele, echipamentele, bunurile și tehnologiile prevăzute la alineatul (1) și de livrarea, fabricarea, întreținerea și utilizarea, în mod direct sau indirect, a acestor articole, materiale, echipamente, bunuri și tehnologii destinate oricărei persoane, entități sau organisme din Iran sau în scopul utilizării în această țară; (b) furnizarea de finanțare sau asistență financiară legată de articolele și tehnologiile prevăzute la alineatul (1), în special subvenții, împrumuturi și asigurare pentru creditele de export, pentru orice furnizare, vânzare, transfer sau export al acestor articole și tehnologii, precum și pentru furnizarea de asistență tehnică, formare, servicii sau asistență conexe, în mod direct sau indirect, destinate oricărei persoane, entități sau organism din Iran sau în scopul utilizării în această țară; (c) participarea în cunoștință de cauză sau deliberat la activități care au drept scop sau efect eludarea interdicției menționate la literele (a) și (b); (d) efectuarea de investiții pe teritoriile aflate sub jurisdicția statelor membre de către Iran, resortisanții acestei țări și entități constituite în Iran sau supuse jurisdicției acestuia sau de către persoane sau entități care acționează în numele sau sub comanda acestora sau de către entități deținute sau controlate de acestea în orice activitate comercială care implică tehnologiile menționate la alineatul (1). (3) Este interzisă achiziționarea din Iran, de către resortisanții statelor membre sau cu ajutorul navelor sau al aeronavelor aflate sub pavilionul acestora, a articolele, materialelor, echipamentelor, bunurilor și tehnologiei menționate la alineatul (1), fie că provin sau nu de pe teritoriul Iranului. Articolul 26f (1) Furnizarea, vânzarea sau transferul către Iran, de către resortisanți ai statelor membre sau de pe teritoriile statelor membre sau cu ajutorul navelor sau al aeronavelor aflate sub jurisdicția acestora, de grafit și metale în stare brută sau semifinisată, precum aluminiu și oțel, fac obiectul unei autorizări din partea autorității competente a statului membru exportator, indiferent dacă provin sau nu de pe teritoriul acestora. Uniunea adoptă măsurile necesare în vederea identificării articolelor relevante cărora li se aplică prezenta dispoziție. (2) Furnizarea de: (a) asistență tehnică sau formare și alte servicii legate de articolele menționate la alineatul (1); (b) finanțare sau asistență financiară pentru orice furnizare, vânzare sau transfer al articolelor menționate la alineatul (1) sau pentru furnizarea de asistență și formare conexe face de asemenea obiectul unei autorizări din partea autorității competente a statului membru relevant. (3) Autoritățile competente ale statelor membre nu acordă nicio autorizație pentru furnizarea, vânzarea sau transferul articolelor, materialelor, echipamentelor, bunurilor și tehnologiei menționate la alineatul (1) în cazul în care: (a) stabilesc că furnizarea, vânzarea sau transferul în cauză sau prestarea serviciului în cauză: (i) ar contribui la activitățile legate de retratare sau de îmbogățire, la activitățile legate de apa grea sau la alte activități din domeniul nuclear care nu respectă JCPOA; (ii) ar contribui la programul militar sau de rachete balistice al Iranului; sau (iii) ar fi în beneficiul direct sau indirect al Corpului Gardienilor Revoluției Iraniene. (b) contractele pentru furnizarea acestor articole sau acestei asistențe nu includ garanții adecvate în ceea ce privește utilizatorul final. (4) Statul membru relevant informează celelalte state membre cu privire la intenția sa de a acorda o autorizație în temeiul prezentului articol cu cel puțin zece zile înainte. Articolul 26g (1) Furnizarea, vânzarea sau transferul către Iran, de către resortisanți ai statelor membre sau de pe teritoriile statelor membre sau cu ajutorul navelor sau al aeronavelor aflate sub jurisdicția acestora, de software pentru integrarea proceselor industriale sunt supuse unei autorizări din partea autorității competente a statului membru exportator, indiferent dacă provin sau nu de pe teritoriul acestora. Uniunea adoptă măsurile necesare în vederea identificării articolelor relevante cărora li se aplică prezenta dispoziție. (2) Furnizarea de: (a) asistență tehnică sau formare și alte servicii legate de articolele menționate la alineatul (1); (b) finanțare sau asistență financiară pentru orice furnizare, vânzare sau transfer al articolelor menționate la alineatul (1) sau pentru furnizarea de asistență și formare conexe se supune de asemenea unei autorizări din partea autorității competente a statului membru relevant. (3) Autoritățile competente ale statelor membre nu acordă nicio autorizație pentru furnizarea, vânzarea sau transferul articolelor, materialelor, echipamentelor, bunurilor și tehnologiei menționate la alineatul (1) în cazul în care: (a) stabilesc că furnizarea, vânzarea sau transferul în cauză sau prestarea serviciului în cauză: (i) ar contribui la activitățile legate de retratare sau de îmbogățire, la activitățile legate de apa grea sau la alte activități din domeniul nuclear care nu respectă JCPOA; (ii) ar contribui la programul militar sau de rachete balistice al Iranului; sau (iii) ar fi în beneficiul direct sau indirect al Corpului Gardienilor Revoluției Iraniene. (b) contractele pentru furnizarea acestor articole sau acestei asistențe nu includ garanții adecvate în ceea ce privește utilizatorul final. (4) Statul membru relevant informează celelalte state membre cu privire la intenția sa de a acorda o autorizație în temeiul prezentului articol cu cel puțin zece zile înainte.”